b"\n_START_ARTICLE_\nMariano Hoyas de la Cruz\n_START_SECTION_\nTraject\xc3\xb2ria\n_START_PARAGRAPH_\nDestaca en l'equip de la seua ciutat natal. El 1990 el Deportivo de La Corunya l'hi incorpora al seu filial, el Fabril Deportivo, on romandria un any abans de fer el salt al primer equip. Debuta a la primera divisi\xc3\xb3 a l'agost de 1991, en partit contra el Val\xc3\xa8ncia CF, en el qual va sortir a la segona part i fou expulsat. Jugaria 25 partits m\xc3\xa9s eixe any._NEWLINE_Els dos anys seg\xc3\xbcents no va aconseguir la titularitat a l'equip de Riazor, per la qual cosa, a l'estiu de 1994 marxa al Celta de Vigo. Al conjunt de Bala\xc3\xaddos s\xc3\xad que es fa un lloc a l'onze inicial, tot disputant fins a 36 partits el seu primer any com a c\xc3\xa8ltic. Estaria dos anys al Celta abans de fitxar pel CP M\xc3\xa9rida, amb qui pujaria a primera divisi\xc3\xb3 el 1997._NEWLINE_El defensa militaria quatre temporades al M\xc3\xa9rida, entre 1996 i 2000, una d'elles a la m\xc3\xa0xima categoria. Va ser titular eixos anys, encara que el darrer la seua aportaci\xc3\xb3 va minvar. Al perdre la pla\xc3\xa7a per impagament el seu equip, fitxa pel Recreativo de Huelva. Al segon partit de la lliga 00/01, va sofrir una greu lesi\xc3\xb3 que pr\xc3\xa0cticament el va mantindre dos anys en blanc._NEWLINE_Es va retirar el 2003, despr\xc3\xa9s de jugar un any amb el Cartagonova en Segona B. Mariano Hoyas ha acumulat 245 partits entre Primera i Segona Divisi\xc3\xb3._NEWLINE_Posteriorment a la seua retirada, ha estat vinculat al m\xc3\xb3n del futbol com a secretari t\xc3\xa8cnic del CP Plasencia."